**Modalen** er en kommune i Vestland. Den grenser i nord mot Høyanger, i øst mot Vik, i sør mot Vaksdal og i vest mot Alver og Masfjorden. 

Modalen er Norges nest minste kommune målt i antall innbyggere, kun Utsira har færre. Kommunen har store inntekter fra vannkraft og er også en stor eksportør av sand fra de mange sandtakene i dalen. Dalen fikk veiforbindelse først i 1976, da det i forbindelse med BKKs store vannkraftutbygging ble bygget tunnel fra Eksingedalen. Siden er dalen blitt veifast også mot nabokommunen Lindås.

Geografi
--------

De to mest folkerike plassene i Modalen er Mo og Øvre Helland. Mo er sentrum i Modalen og her står blant annet skolen, kommunehuset og Bryggjeslottet. På Øvre Helland står et boligfelt og en matvarebutikk, i tillegg er det her Uni Micro holdt hovedkontor, før de flyttet ned i det nye kommunehuset på Mo.

Politikk
--------

Modalen var i mange år den eneste kommunen i Norge som praktiserte flertallsvalg med hjemmel i kapittel 12 i valgloven. Ved kommunestyrevalget i 2003 ble det imidlertid stilt tre bygdelister: Solrenningslista, Vandringslista og Samlingslista for Modalen. Solrenningslista fikk fem mandater, Samlingslista fikk åtte og Vandringslista ingen. Ved kommunestyrevalget i 2007 ble det bare stilt to bygdelister: Solrenningslista og Samlingslista for Modalen. Ved det valget fikk Solrenningslista åtte mandater mens Samlingslista fikk fem. Ved kommunestyrevalget i 2011 fikk Samlingslista syv mandater og Solrenningslista seks mandater. Valgdeltagelsen har vist en markant økning etter overgangen til listevalg. Knut Moe fra Samlingslista var ordfører fra 2003 til 2015. Ved kommunestyrevalget 2015 vant Solrenningslista valget for første gang med knapp margin, og listetopp Tom Kristian Thorsen ble den nye ordføreren. Solrenningslista fikk da 7 mandat mens Samlingslista fikk 6.

Etter kommunestyrevalget i 2019 ble Kjetil Eikefet fra Samlingslista ordfører i kommunen.

Ved kommunestyrevalget 2023 ble Samlingslista nok en gang størst, men med bare én stemmes overvekt. Linda Neset overtok som ordfører.

Historie
--------

DS «Oster», kjent fra Ivar Medaas' «Dar kjem dampen», ble bygget i 1908 for å komme gjennom isen på Mofjorden og inn til kommunesenteret Mo om vinteren før dalen hadde vei.

Kommunen ble skilt ut fra Hosanger kommune 1. januar 1910.

Tusenårssted
------------

Kommunens tusenårssted er Mo kyrkje og området den ligger på, hvor det har stått kirker tilbake til rundt 1150-1200. Kirken som står der i dag ble bygget i 1883.

Demografisk utvikling
---------------------

Folkemengde per 1. januar i Modalen. Registrert 2009. Framskrevet 2010-2030:

Per 1. november 1970 var det 290 registrerte innbyggere i Modalen. Per 2021 var det 378 registrerte innbyggere i 4629 Modalen.

Kjente modøler
--------------

* Olav Nygard (1884–1924), lyriker
* Leiv Neset (1925-2015), spelemann
* Johannes Moe (1926-2023), professor, rektor ved NTH 1972-1976

Bildegalleri
------------

* Fra bryggen i Mo Foto: Petr ŠmerklFra bryggen i Mo Foto: Petr Šmerkl
* Mostraumen sett fra luftenMostraumen sett fra luften
* Modalen rådhusModalen rådhus
* I kommunesenteret Mo står et minnesmerke over Olav Nygard.I kommunesenteret Mo står et minnesmerke over Olav Nygard.

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «Høyeste fjelltopp i hver kommune». Kartverket. Besøkt 27. juni 2017.
5. ↑  NRK (14. september 2015). «MODALEN: Mot ordførerbytte». *NRK*. Besøkt 18. mars 2022.
6. ↑  «Folke- og bustadteljing 2001 : Modalen» (PDF). *ssb.no*.
7. ↑  «Modalen : KOSTRA Befolkningsprofil». *ssb.no* **(norsk)**. 15. juni 2021. Besøkt 18. mars 2022.

Eksterne lenker
---------------

* (nn) Offisielt nettsted Rediger på Wikidata

* (en) Modalen – kategori av bilder, video eller lyd på Commons Rediger på Wikidata
* (en) Modalen: Liten kommune - Stor kraft! på Vimeo
* (en) CNN/Time – artikkel om Modalen
* (no) SSB: Befolkningsprofil for Modalen

| * v
* d
* r
Vestland |
| --- |
| Vestland | 
* Alver
* Askvoll
* Askøy
* Aurland
* Austevoll
* Austrheim
* Bergen
* Bjørnafjorden
* Bremanger
* Bømlo
* Eidfjord
* Etne
* Fedje
* Fitjar
* Fjaler
* Gloppen
* Gulen
* Hyllestad
* Høyanger
* Kinn
* Kvam
* Kvinnherad
* Luster
* Lærdal
* Masfjorden
* Modalen
* Osterøy
* Samnanger
* Sogndal
* Solund
* Stad
* Stord
* Stryn
* Sunnfjord
* Sveio
* Tysnes
* Ullensvang
* Ulvik
* Vaksdal
* Vik
* Voss
* Øygarden
* Årdal

 | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister
 |